SL
17.7.2023
Uradni list Evropske unije
C 252/9
Sodba Sodišča (sedmi senat) z dne 25. maja 2023 (predlog za sprejetje predhodne odločbe Landesgericht für Zivilrechtssachen Graz – Avstrija) – TLL The Longevity Labs GmbH/Optimize Health Solutions mi GmbH, BM (Zadeva C-141/22 (1), TLL The Longevity Labs) (Predhodno odločanje – Varnost hrane – Nova živila – Uredba (EU) 2015/2283 – Moka iz ajdovih kalčkov z visoko vsebnostjo spermidina – Kaljenje ajdovih semen v hranilni raztopini, ki vsebuje spermidin) (2023/C 252/08) Jezik postopka: nemščina Predložitveno sodišče Landesgericht für Zivilrechtssachen Graz
Stranke v postopku v glavni stvari Tožeča stranka: TLL The Longevity Labs GmbH Toženi stranki: Optimize Health Solutions mi GmbH, BM
Izrek Člen 3(2)(a)(iv) Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št.
1169/2011 Evropskega parlamenta in Sveta in razveljavitvi Uredbe (ES) št.
258/97 Evropskega parlamenta in Sveta ter Uredbe Komisije (ES) št.
1852/2001 je treba razlagati tako, da živilo, kot je moka iz ajdovih kalčkov z visoko vsebnostjo spermidina, ki se pred 15. majem 1997 ni v večjem obsegu uporabljalo za prehrano ljudi v Uniji, pomeni „novo živilo“ v smislu te določbe, prvič, ker je pridobljeno iz rastlin, drugič, ker njegova varnost ni potrjena s podatki o njegovi sestavi in z izkušnjami na podlagi njegove neprekinjene uporabe že vsaj 25 let v običajni prehrani znatnega dela prebivalstva vsaj ene države Unije in, tretjič, ker se ne pridobiva z razmnoževanjem v smislu navedene določbe.
(1)
UL C 198, 16.5.2022.
Sodba Sodišča (sedmi senat) z dne 25. maja 2023 (predlog za sprejetje predhodne odločbe Verwaltungsgericht Minden – Nemčija) – J. B., S. B., F. B., ki ga zakonito zastopata J. B. in S. B./Bundesrepublik Deutschland (Zadeva C-364/22 (1), Bundesrepublik Deutschland (Prostovoljna vrnitev)) (Predhodno odločanje – Azilna politika – Skupni postopki za priznanje ali odvzem mednarodne zaščite – Direktiva 2013/32/EU – Člen 33(2)(d) – Postopek obravnave prošnje – Nedopustne prošnje – Naknadna prošnja – Prostovoljna vrnitev in odstranitev) (2023/C 252/09) Jezik postopka: nemščina Predložitveno sodišče Verwaltungsgericht Minden